ລັດ​ຖະ​ສະ​ພາ​ ສ​ຫ​ລ ພິ​ຈາ​ລະ​ນາ​ ຮ່າງ​ກົດ​ໝາຍ ທີ່​ຈະເພີ້ມ​ຄວາມ​ສາ​ມາດ​ ​ໃນແຂ່ງ​ຂັນ​ກັບ​ຈີນ​
ຍັງບໍ່ເປັນ​ທີ່ຈະແຈ້ງເທື່ອວ່າ ຮ່າງກົດໝາຍສະ​ບັບ​ສຸດ​ທ້າຍ ຂອງສະພາຕ່ຳ​ ຈະໄດ້ຮັບການສະໜັບສະໜຸນຈາກພັກຣີພັບບລີກັນ ຢູ່ໃນສະພານັ້ນ ຫລືບໍ່.
ໂດຍທີ່ຍັງມີວຽກງານພາຍໃນປະເທດຫລາຍຢ່າງ ທີ່ປະທານາທິບໍດີຢາກຈະເຮັດທີ່ຍັງຄ້າງຄາຢູ່ໃນສະພາສູງ, ບັນດາຜູ້ນຳຂອງພັກເດໂມແຄຣັດໃນລັດຖະສະພາ ໄດ້ເລີ້ມຊອກຫາໄຊຊະນະທາງດ້ານນິຕິບັນຍັດຢູ່ບ່ອນອື່ນ, ໂດຍທີ່ມີຈຸດເພັ່ງເລັງ ໃໝ່ ກ່ຽວກັບການປັບປຸງຄວາມສາມາດໃນການແຂ່ງຂັນຂອງສະຫະລັດກັບຈີນ ພັກເດໂມແຄຣັດໃນສະພາຕ່ຳກໍາລັງພະຍາຍາມຫາທາງຕົກລົງກັນກ່ຽວກັບນິຕິກໍາ ທີ່ຈະສະຫນອງການອຸດຫນຸນທາງດ້ານການເງິນຂະຫນາດໃຫຍ່ໃຫ້ແກ່ອຸດສາຫະກໍາຜະລິດສານເຄິ່ງຕົວນຳ ຫລື semiconductor ພ້ອມທັງການເງິນຊ່ວຍເຫຼືອໃນດ້ານການຄົ້ນຄວ້າ ແລະການພັດທະນາອັນໃຫຍ່ຫຼວງ ເພື່ອສະຫນັບສະຫນູນຄວາມແໜ້ນແກ່ນຂອງຕ່ອງໂສ້ການສະຫນອງສິນຄ້າ, ສະໜັບສະໜຸນການດຳເນີນງານໃນດ້ານການຜະລິດຢູ່ພາຍໃນປະເທດ ແລະຮັບປະກັນການຄົ້ນຄວ້າທາງວິທະຍາສາດໃຫມ່ ການດຳເນີນຄວາມພະຍາຍາມດັ່ງກ່າວ ໃນສະພາຕ່ຳ ໄດ້ມີຂຶ້ນຫລັງຈາກມີການຊຸກຍູ້ໃນສະພາສູງໃນປີກາຍນີ້, ເຊິ່ງເຮັດໃຫ້ທັງສອງພັກຜ່ານກົດຫມາຍວ່າດ້ວຍນະວັດຕະກໍາ ແລະການແຂ່ງຂັນຂອງສະຫະລັດ ປີ 2021 ຮ່າງກົດຫມາຍດັ່ງ ກ່າວໄດ້ສະເຫນີໃຫ້ການຊ່ວຍເຫຼືອ 52 ຕື້ໂດລາໃນອຸດສາຫະກໍາ semicon-ductor ພ້ອມທັງເງິນເກືອບຮອດ 200 ຕື້ໂດລາເຂົ້າໃນໂຄງການຄົ້ນຄວ້າແລະພັດທະນາເພື່ອເພີ້ມຄວາມສາມາດ ໃນການແຂ່ງຂັນຂອງສະຫະລັດ ສະພາຕ່ຳມີທ່າທາງວ່າຈະຮັບຜ່ານຮ່າງກົດໝາຍສະບັບນັ້ນຂອງຕົນ, ຊຶ່ງໝາຍຄວາມວ່າສະພາທັງສອງຈະຕ້ອງໄດ້ຕົກລົງກັນກ່ຽວກັບຖ້ອຍຄຳສຸດທ້າຍທີ່ໃຊ້ໃນຮ່າງກົດໝາຍນັ້ນ ກ່ອນມັນຈະໄປເຖິງທຳນຽບຂາວເພື່ອລົງນາມໃຫ້ກາຍເປັນກົດ ໝາຍໄດ້ ຍັງບໍ່ເປັນທີ່ຈະແຈ້ງເທື່ອວ່າຮ່າງກົດໝາຍສະບັບສຸດທ້າຍຂອງສະພາຕ່ຳ ຈະໄດ້ຮັບການສະໜັບສະໜຸນຈາກພັກຣີພັບບລີກັນ ຢູ່ໃນສະພານັ້ນ ຫລືບໍ່ ຫຼືວ່າການຍອມດັດແກ້ຖ້ອຍຄໍາໃນນັ້ນ ຈະສືບຕໍ່ດຶງດູດເອົາການສະໜັບສະໜຸນຈາກພັກຣີພັບບລີກັນ ທີ່ຊ່ວຍໃຫ້ຮ່າງກົດໝາຍຕົ້ນສະບັບຂອງສະພາສູງ ໄປຫາເວທີລົງຄະແນນສຽງໄດ້ຫລືບໍ່ ແຕ່ຢູ່ໃນຖະແຫຼງການໃນອາທິດນີ້ ທ່ານປະທານາທິບໍດີໄດ້ກ່າວຢ່າງຈະແຈ້ງວ່າ ທ່ານຢາກເຫັນນິຕິກຳດັ່ງກ່າວ ຢູ່ເທິງໂຕະຂອງທ່ານ ທ່ານໄບເດັນຍ້ອງຍໍວ່ານິຕິກໍານີ້ ຈະເຮັດໃຫ້ເກີດ "ການລົງທຶນໃນການຫັນປ່ຽນ" ທ່ານກ່າວວ່າ, ໂດຍທີ່ມີນິຕິກຳທີ່ສະເໜີໄປນີ້ "ພວກເຮົາມີໂອກາດທີ່ຈະສະແດງ ໃຫ້ຈີນ ແລະທົ່ວໂລກຮູ້ວ່າ ສັດຕະວັດທີ 21 ຈະເປັນສັດຕະວັດຂອງອາເມຣິກາ ຊຶ່ງປະກອບໄປດ້ວຍ ຄວາມສະຫລຽວສະຫຼາດ ແລະການເຮັດວຽກຢ່າງຫ້າວຫັນຂອງນັກປະດິດສ້າງ, ກຳມະກອນ, ແລະທຸລະກິດຂອງພວກເຮົາ "